V skladu s sprejetim ukrepom je Slovenski filmski center marca 2017 na svojem spletnem mestu objavil **Javni poziv za spodbujanje vlaganj v avdiovizualno produkcijo**. Okvirna vrednost razpoložljivih sredstev, namenjenih za denarna povračila, je **1.000.000 EUR**, z možnostjo začetka črpanja v letu 2018. Višina denarnega povračila znaša **do 25 %** skupno priznanih stroškov za izvedbo (post)produkcije posameznega projekta, porabljenih na ozemlju Republike Slovenije. Poziv je odprt do porabe sredstev oziroma **do 15. septembra 2017**, vlogo pa morajo prijavitelji oddati najmanj 45 dni pred začetkom snemanja v Republiki Sloveniji oziroma produkcije, če gre za animirani film.